POROČILO O IZMENJAVI V UTRECHTU JESENI 2016

**Kako ste bili zadovoljni z izmenjavo in zakaj?**

Na splošno s celotno izkušnjo Erazmus + izmenjave sem bila zelo zadovoljna in bi jo priporočila vsem študentom. Pomaga pri osamosvajanju, spoznavanju drugih in drugačnih kultur in načina življenja in krepi samozavest.

**Ste imeli redna predavanja v angleščini ali samo občasne konzultacije?**

Redna predavanja so bila vsa v angleščini, prav tako literatura. Kolegi in kolegice v skupini smo bili študenti in študentke iz različnih držav (polovica international in polovica Nizozemcev) in profesorji so nas venomer spodbujali, da se govori angleško.

**Kako bi ocenili kakovost študija? Kakšni so bili profesorji? Bi kateri predmet/profesorja posebej pohvalili/skritizirali?**

Menim, da je kakovost študija slabša kot v Ljubljani in od programa v Utrechtu sem odnesla zelo malo. Minor International Development Work zahteva veliko dela, ki je (po mojem mnenju) večinoma samemu sebi namen. Profesorji so bili sicer prijazni, a večinoma niso znali pritegniti naše pozornosti. Posebej bi pohvalila Jolando Berends in Gerian Alofs, ki si resnično prizadevata, da bi se študentje počutili dobro na njihovi fakulteti, in sta tudi pripravljeni pomagati pri vprašanjih in težavah, ki se ne tičejo neposredno študija.

**Kakšni so življenjski stroški v primerjavi s temi v Sloveniji? Koliko je treba imeti za namestitev? Ste bivali v študentskem naselju ali zasebnem stanovanju?**

Stroški namestitve so občutno dražji kot v Sloveniji. Za samsko sobo v stanovanju s še devetimi cimri v Zeistu sem odštela 420 € mesečno. Zelo visoke so tudi cene javnega prevoza (približno 2,70 € za kratko vožnjo z mestnim avtobusom in 4,20 € za daljšo; visoke so tudi cene prevoza z vlakom). Cene hrane v trgovinah so približno enake kot v Sloveniji.

**Je ustanova velika? Sprejme veliko tujih študentov? Kakšne so možnosti za druženje z domačimi in tujimi študenti?**

Ustanova je zelo velika in ima prostore na različnih lokacijah. Sprejme veliko tujih študentov in zanje tudi zelo lepo poskrbi. Možnosti za druženje s tujimi študenti je veliko, za domače pa se je potrebno malo potruditi, saj se po navadi držijo bolj zase.

**Kakšno je mesto?**

Mesto je zelo lepo in urejeno, povsod so kolesarske steze, veliko lepih lokalov, žive glasbe in pestro nočno življenje.

**Kako je bilo poskrbljeno za obšolske dejavnosti?**

V okviru ESN Utrecht so bile organizirane delavnice, zabave in izleti.

**Kaj priporočate študentom, ki nameravajo iti na študij tja?**

Utrecht je sam po sebi zelo lepo in zanimivo mesto, vendar tamkajšnjo šolo odsvetujem, razen če vas zanima socialno podjetništvo in veliko seminarjev. Priporočam tudi, da si namestitev poiščete čim prej, ker je sobo tam zelo težko najti.

**Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?**

Ne